સીબીઆઈના આંતરિક વિવાદમાં હવે કોંગ્રેસે ઝંપલાવ્યું છે. કોંગ્રેસના નેતા મલ્લિકાર્જુન ખડગેએ સીબીઆઈના ડાયરેક્ટર આલોક વર્માને કેન્દ્રે ફરજિયાત રજા પર ઉતારવાને ગેરકાદયે ગણાવીને સુપ્રીમ કોર્ટના દરવાજો ખખડાવ્યો છે. તેમણે સીબીઆઈ અધિનિયમનું ઉલ્લંઘન ગણાવીને આ નિર્ણય વિરુદ્ધ શનિવારે સર્વોચ્ચ ન્યાયાલયમાં અરજી દાખલ કરી છે. લોકસભામાં કોંગ્રેસના નેતા ખડગેએ પોતાની અરજીમાં જણાવ્યું છે કે અધિનિયમ મુજબ સીબીઆઈ ડાયરેક્ટરની નિયુક્તીથી તેને હટાવવા અંગે નેતા વિપક્ષ, વડાપ્રધાન અને ચીફ જસ્ટિસની ત્રણ સભ્યોની સમિતિને જ અધિકાર છે. અગાઉ રાહુલ ગાંધીના નેતૃત્વમાં કોંગ્રેસે સીબીઆઈ ઓફિસ બહાર વિરોધ પ્રદર્શન પણ કર્યું હતું.